stanford-oval/wikipedia huggingface dataset:
עמוק באדמה
פרסים ומועמדויות

| מועמדויות ופרסים עיקריים בהם זכתה הסדרה |
| --- | --- | --- |
| שם פרס | מועמדויות | זכיות |
| פרס אמי | 44 | 9 |
| פרס גלובוס הזהב | 5 | 2 |
| שידור המוזיקה המאוחד | 0 | 5 |
| פרס גראמי | 3 | 0 |
| גילדת שחקני המסך | 4 | 3 |
| מכון הסרטים האמריקאי | 2 | 0 |
| GLAAD | 3 | 2 |
| פיבודי | 0 | 1 |
סך כל המועמדויות והזכיות
| סך הכול | 115 | 46 |
"עמוק באדמה" הייתה מועמדת למגוון רחב של פרסים שונים, בראשם גרפה 3 פסלוני גלובוס הזהב, 9 פסלוני אמי ו-32 פרסים אחרים.
בטקס פרסי אמי של שנת 2002 הייתה הסדרה מועמדת ב-11 קטגוריות מרכזיות עבור שתי עונותיה הראשונות, בהן מועמדות לסדרת הדרמה הטובה ביותר. יוצר הסדרה, אלן בול, זכה בפרס הכתיבה הטובה ביותר עבור סדרת טלוויזיה עבור פרק הפיילוט, ופטרישה קלארקסון זכתה בפרס עבור השחקנית האורחת הטובה ביותר בסדרת דרמה. שאר צוות השחקנים, הכולל את מייקל סי הול, פיטר קראוזה, פרנסס קונרוי, רייצ'ל גריפית'ס, פרדי רודריגז ולורן אמברוז היו מועמדים לפרס עבור תפקידם בסדרה.
הליהוק הטוב ביותר לסדרת דרמה (2002, 2003).
הבמאי הטוב ביותר בסדרת דרמה: אלן בול (2002).
הופעת האורח הטובה ביותר בסדרת דרמה - פטרישה קלארקסון, שגילמה את דודה שרה (2002, 2006).
בטקס פרסי גלובוס הזהב זכתה הסדרה בפרס סדרת הדרמה הטובה ביותר בשנת 2002, והייתה מועמדת לפרס זה בשנים 2003 ו-2004. פיטר קראוזה היה מועמד לפרס השחקן הטוב ביותר בסדרת דרמה בשנים 2001 ו-2002. רייצ'ל גריפית'ס זכתה בפרס שחקנית המשנה הטובה ביותר בסדרת טלוויזיה, מיני סדרה או סרט טלוויזיה ב-2001 והייתה מועמדת לפרס השחקנית הראשית ב-2002. פרנסס קונרוי זכתה בפרס השחקנית הטובה ביותר בסדרת דרמה ב-2003.
שחקנית המשנה בסדרת טלוויזיה, מיני סדרה או סרט טלוויזיה - רייצ'ל גריפית'ס (2001).
סדרת הדרמה הטובה ביותר (2002).
שחקנית בסדרת דרמה - פרנסס קונרוי (2003).
בטקס פרסי גילדת שחקני המסך צוות השחקנים זכה בפרס אנסמבל השחקנים הטוב ביותר בסדרת דרמה בשנים 2002 ו-2003, והיה מועמד לפרס זה בשנים 2001, 2004 ו-2005. פיטר קראוזה היה מועמד בקטגוריית השחקן הטוב ביותר בסדרת דרמה בשנים 2001 ו-2003. פרנסס קונרוי זכתה בפרס השחקנית הטובה ביותר בסדרת דרמה בשנת 2004.
האנסמבל הטוב ביותר בסדרת דרמה (2002, 2003).
שחקנית בסדרת דרמה - פרנסס קונרוי (2004).
מדיה > מארזי DVD

כל חמש העונות יצאו בהוצאות DVD ביתיות שונות.
| עונה | תאריך יציאה אזור 1 | תאריך יציאה אזור 2 | תאריך יציאה בישראל | מספר הפרקים | מספר הדיסקים | תוספות מיוחדות |
| --- | --- | --- | --- | --- | --- | --- |
| 1 | 4 בפברואר 2003 | 7 ביולי 2003 | 20 בינואר 2004 | 13 | 4/5 | שני ערוצי פרשנויות שמע; סרטוני מאחורי הקלעים עם הצוות וההפקה; סצנות שהוצאו בעריכה; ביוגרפיות הצוות וההפקה; קליפי וידאו |
| 2 | 6 ביולי 2004 | 21 ביוני 2004 | 24 בנובמבר 2004 | 13 | 5 | חמישה ערוצי פרשנויות שמע; "אנטומיה של גווייה בעבודה: חיים כגופה מתה" |
| 3 | 17 במאי 2005 | 4 באפריל 2005 | 5 באפריל 2005 | 13 | 5 | חמישה ערוצי פרשנויות שמע; "לחיות על הקצה: מבט על העונה השלישית" |
| 4 | 23 באוגוסט 2005 | 5 בספטמבר 2005 | 16 באוגוסט 2005 | 12 | 5 | שבעה ערוצי פרשנויות שמע; "קאט אחרי קאט: עריכת עמוק באדמה" סצנות שהוצאו בעריכה; ראיון בלעדי של בוב קוסטס עם הצוות |
| 5 | 28 במרץ 2006 | 10 באפריל 2006 | 9 במאי 2006 | 12 | 5 | שישה ערוצי פרשנויות שמע; "עמוק באדמה 2001-2005": שתי רטרוספקטיביות "חיים ואובדן": הרושם שמותירה הסדרה "עמוק באדמה" |
| 1-5 | 14 בנובמבר 2006 | 10 באפריל 2006 | 25 ביוני 2008 | 63 | 24-27 | התוספות המיוחדות לכל עונה כלולות;  במארז האמריקאי (אזור 1) נכללים שני הפסקולים שיצאו בנפרד |
המארז האמריקאי שיצא למארז כל עונות הסדרה מהודר בקופסה מיוחדת שצבעה חום כצבע האדמה, ומעליה דשא סינתטי ומצבה שבה רשום את שם הסדרה ושנותיה.
מדיה > פסקולים

לסדרה יצאו שני פסקולים המאגדים בתוכם את מיטב השירים שהופיעו בסדרה לצד רצועות מקוריות מאת תומאס ניומן.
מדיה > ספרים

Ball, Alan (2003).  Alan Poul (ed.). Six Feet Under: Better Living Through Death. ISBN 978-0-7434-8065-9.
Akass, Kim; Janet McCabe; Mark Lawson (2005). Reading Six Feet Under: TV To Die For. I. B. Tauris. ISBN 978-1-85043-809-0.
פלאש פורוורד

ערך זה עוסק בסדרת טלוויזיה. אם התכוונתם לטכניקה נרטיבית, ראו .
| --- | --- |

לוגו הסדרה
 סוגה:  מותחן, מדע בדיוני, דרמה המשכית
 יוצרים:  רוברט ג'. סוייר ברנון ברגה דייוויד ס. גוייר
 בימוי:  דייוויד ס. גויר 
 שחקנים:  ג'וזף פיינס ג'ון צ'ו ג'ק דוונפורט סוניה וולגר
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  1 
 מספר פרקים:  22 
 הפקה
 מפיק:  בראנון בראגה 
 מפיקים בפועל:  ברנון ברגה דייוויד ס. גוייר מארק גוגנהיים ג'סיקה גוייר ויינס גרארדיס ראלף ויסינזה
 חברת הפקה:  ABC הפקות
 הפצה:  Disney–ABC Domestic Television, דיסני+ 
 אתר צילומים:  לוס אנג'לס 
 מוזיקה:  רמין ג'וואדי 
 אורך פרק:  42 דקות
 שידור
 רשת שידור:  ABC
 רשת שידור בישראל:  yes Stars Action, ‏HOT3
 תקופת שידור מקורית:  24 בספטמבר 2009 – 27 במאי 2010
 קישורים חיצוניים
 http://abc.go.com/shows/flash-forward
 דף התוכנית ב-IMDb
 
פלאש פורוורד (באנגלית: FlashForward) היא סדרת מתח ומדע בדיוני אמריקאית המבוססת על רומן בעל אותו שם (תורגם לעברית בשם "הבזק לעתיד" ב-2011 בהוצאת אופוס), מאת הסופר הקנדי רוברט ג'. סוייר, שיצא לאור בשנת 1999. הסדרה שודרה בארצות הברית החל מ-24 בספטמבר 2009 ועד ל-27 במאי 2010 ברשת ABC ובוטלה לאחר עונה אחת.
עלילה

ב-6 באוקטובר 2009, למשך 2 דקות ו-17 שניות תושבי העולם מאבדים את הכרתם, ומקבלים הצצה אל העתיד שיהיה להם בעוד כחצי שנה (29 באפריל 2010). כשהם מתעוררים, הם מגלים תוהו ובוהו; מיליוני אנשים ברחבי העולם מתו במהלך איבוד ההכרה ההמוני. סוכן ה-FBI מארק בנפורד מלוס אנג'לס וחברו דמיטרי נו חוקרים את האירוע ומנסים למנוע אירוע דומה בעתיד. עד מהרה כולם מנסים לפענח את מה שראו ולשתף אחרים בחזיונותיהם; רבים נמצאים בקונפליקט בנוגע לעתיד שראו – חלקם משלימים עמו ואף חותרים להשגתו, וחלקם מנסים להילחם בו ולמנוע אותו. צוותו של מארק מנסה לפענח את התעלומה תוך איסוף החזיונות של האנשים.
הפרק האחרון בעונה הראשונה מסתיים בקליף האנגר לא פתור, במארז ה-DVD של הסדרה מופיע סרטון האמור לסכם ולסגור את הסדרה.
דמויות

מארק בנפורד (ג'וזף פיינס) – סוכן FBI. בחיזיון שלו לעתיד הוא ראה עצמו ב-29 באפריל כשהוא חוקר את הסיבה לאיבוד ההכרה. נשוי לאוליביה. בסוף העונה - שוהה בבניין ה-FBI בעת התרחשות פיצוץ, ולא ידוע אם שרד או לא.
דמיטרי נו (ג'ון צ'ו) – סוכן FBI. לא היה לו חיזיון והוא פוחד שהדבר מעיד על כך שהוא ימות עד ל-29 באפריל.
לויד סימקו (ג'ק דוונפורט) – מרצה באוניברסיטת סטנפורד; אשתו לשעבר מתה במהלך איבוד ההכרה והוא נותר לבד עם בנם האוטיסט דילן. הניסוי שהוא וסיימון קמפוס ערכו תרם לאיבוד ההכרה.
אוליביה בנפורד (סוניה וולגר) – רופאה מנתחת בבית חולים ואשתו של מארק. ראתה בחזיונה את עצמה ואת לויד במיטה.
ברייס וארליי (זאכרי נייטון) – רופא מתמחה בבית החולים המסייע לאוליביה. עמד להתאבד כשקיבל את החיזיון שלו, בו ראה את עצמו בפאב עם בחורה יפנית. חולה בסרטן.
סטנפורד וודק (קורטני ב. ואנס) – מנהל משרד ה-FBI בלוס אנג'לס, האחראי על צוות החקירה של אירוע ההבזק לעתיד (מוזאיק).
ג'ניס הווק (כריסטין וודס) – סוכנת FBI כפולה. לסבית. בחיזיון ראתה את עצמה בבדיקת היריון.
ניקול קירבי (פייטון ליסט) – סטודנטית העובדת כבייביסיטר של צ'ארלי בנפורד. בחזיונה ראתה מישהו מטביע אותה. עקב כך הולכת לעבוד ברפואה, כדי לכפר על מעשיה שעתידים לקרות.
סימון קמפוס (דומיניק מונאהן) – פיזיקאי מומחה במכניקת הקוונטים, שותפו למחקר של לויד. לא איבד את ההכרה עקב טבעת ששמרה עליו.
ארון סטארק (בריאן או'בריין) – אלכוהוליסט לשעבר, הספונסר של מארק במסגרת אלכוהוליסטים אנונימיים וחברו הקרוב. ראה בחזיונו את בתו, שנחשבה מתה בשנתיים האחרונות, חיה ומדברת איתו. בתו חוזרת לביתו אך נחטפת שוב לאפגניסטן והוא יוצא בעקבותיה.
זואי אנדטה (גבריאל יוניון) – ארוסתו של דמיטרי, עורכת דין. ראתה את חתונתה עם דימיטרי בחזיונה, דבר היוצר חוסר תיאום עם העובדה שהוא אמור למות עד תאריך החתונה. מבינה כי היא הגיעה לאזכרה של דמיטרי ולא לחתונה.
צ'ארלי בנפורד (לנון וויין) – בתם של מארק ואוליביה. בחזיונה שמעה כי אביה נהרג.
דילן סימקו (ריאן וויינוט) – בנו האוטיסט של לויד.
נהאדרה אודייה (שוהרה אע'דאשלו) – אישה ממוצא אירני המתגוררת בהונג קונג. אמרה לדמיטרי נו שהוא יירצח בתאריך 15 במרץ על ידי מארק בנפורד שיירה בו 3 כדורים.
דעת קהל

התכנית התחילה את שידוריה בארצות הברית עם מעל 12.3 מיליון צופים בפרק הראשון, אך נתוני הצפייה ירדו לאורך הפרקים, כך שבפרק 22 צפו בה 4 מיליון צופים בלבד. בבריטניה נתוני הצפייה היו גבוהים ויציבים יותר, עם כעשרה מיליון צופים לאורך כל העונה.
באופן יוצא דופן, הסדרה שודרה בישראל במקביל גם ללקוחות HOT וגם ללקוחות yes וזכתה להכרה חיובית. ב-HOT הסדרה שודרה בערוץ HOT3 והחליפה את "אבודים" במשבצת השידור שלה ובהמשך הסדרה ניתנה לצפייה בחינם למנויי HOT V.O.D ולמנויי yes VOD.
הבדלים מהספר

הסדרה מבוססת על רומן בעל אותו שם מאת הסופר רוברט ג'. סוייר. ההבדלים הבולטים בין הרומן לסדרה הוא בדמויות הראשיות ובמקום ההתרחשות. העלילה בספר מתרחשת בז'נבה, שווייץ והגיבור הוא לויד סימקו, המדען שגרם לאירוע. הסדרה מתרחשת בארצות הברית ובלוס אנג'לס והגיבורים הם מארק בנפורד ודמיטרי נו. דמותו של סימקו בסדרה דומה לעיתים למקבילו בספר אך תפקידו משמעותי הרבה פחות.

ברומן אורכו של ההבזק הוא 2 דקות (120 שניות) וההבזק לעתיד הוא לתקופה של 21 שנים, בעוד שבסדרה אורכו של ההבזק הוא 2 דקות ו-17 שניות (137 שניות) והוא מתרחש בעוד 6 חודשים.
עומר שרון

| --- | --- |
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 411  מפקד גדוד 451  מפקד מחנה שבטה
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן
 
עומר שרון הוא קצין בצה"ל בדרגת אלוף-משנה, אשר כיהן כמפקד גדוד 411 ומחנה שבטה.
ביוגרפיה

שרון התגייס לצה"ל לחיל התותחנים. לאחר מסלול לוחם יצא לקורס מפקדים וקורס קציני תותחנים. שרון מילא תפקידים רבים במחנה שבטה בהם מפקד מחלקה, מפקד פלוגת טירונים, מפקד סוללה בהשלמה החילית ומפקד גדוד הפיקוד 451. בשנים 2010–2012 כיהן כמפקד גדוד 411. בינואר 2017 מונה למפקד מחנה שבטה הוא סיים את תפקידו באוגוסט 2019. בשנת 2020 מונה למפקד בית הספר לתקיפה תחת חטיבת התקיפה הרב זרועית.
הערות שוליים

↑   רשימת המפקדים החדשים בצה"ל, באתר צה"ל, 20 בינואר 2020
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
סולם בורטל למיסוך שמי הלילה

השוואה בין סולם בורטל לבהירות השמיים.
סולם בורטל (באנגלית: Bortle scale) הוא סולם מספרי בן תשע דרגות המודד את בהירות שמי הלילה של מיקום מסוים.
הסולם מדרג את יכולת הצפייה האסטרונומית בעצמים שמימיים ואת ההפרעות הנגרמות מזיהום אור באתר מסוים. ג'ון בורטל יצר את הסולם ופרסם אותו במהדורת פברואר 2001 של מגזין Sky & Telescope כדי לעזור לאסטרונומים חובבים להעריך את מידת החשיכה באתר תצפית, ולהשוות את מידת החשיכה של אתרי תצפית שונים לצורך בחירת האתרים הטובים ביותר לתצפית אסטרונומית בכל אזור. הסולם נע בין 1, השמיים החשוכים ביותר הזמינים על פני כדור הארץ, ועד 9, שמי מרכז עיר גדולה המוארים ביותר. בחלק מהדרגות יכולים להיות הבדלים קיצוניים מאוד מזה שליד, למשל 4 ו-5. הדיוק והתועלת של הסולם הוטלו בספק במחקרים האחרונים.[דרוש מקור][דרושה הבהרה]
בשל רמת זיהום האור הגבוהה במדינת ישראל – האתרים החשוכים ביותר במדינה, במערב הנגב, הם בדרגה 3 בלבד בסולם בורטל.
הסולם נותן מספר קריטריונים לקביעת כל דרגה:
הגודל המגביל בעין בלתי מזוינת (NELM) – כלומר הבהירות המינימלית של כוכבים שניתו לראות בעין בלתי מזוינת, שפירושו בעצם מספר הכוכבים הניתן לצפייה בעין בלתי מזוינת.
מידת היכולת לצפות בעצמים אסטרונומיים בעלי בהירות נמוכה כמו שביל החלב, גלקסיית אנדרומדה, גלקסיית המשולש.
מידת היכולת לצפות בתופעות אופטיות אסטרונומיות או אטמוספיריות בעלות בהירות נמוכה כמו אור גלגל המזלות (zodiac light), אור נגדי (gegenschein) וזוהר לילי (airglow).
מידת היכולת להבחין באנשים ועצמים בסביבת הצופה ללא פנס.
מידת היכולת להבחין בעננים על רקע השמיים.
הערות שוליים

↑  Bortle, John E. (בפברואר 2001). "Gauging Light Pollution: The Bortle Dark-Sky Scale". Sky & Telescope. Sky Publishing Corporation. נבדק ב-2020-05-29. {{cite web}}:  (עזרה)
↑  Crumey, Andrew (2014). "Human Contrast Threshold and Astronomical Visibility". Monthly Notices of the Royal Astronomical Society. 442 (3): 2600–2619. arXiv:1405.4209. Bibcode:2014MNRAS.442.2600C. doi:10.1093/mnras/stu992.
נייט הגדול: מכה שנית

| --- | --- |

כריכת הספר בעברית
 מידע כללי
 מאת:  לינקולן פירס
 איורים:  לינקולן פירס 
 שפת המקור:  אנגלית
 סוגה:  רומן 
 הוצאה
 הוצאה:  כתר ספרים
 תאריך הוצאה:  2010
 מספר עמודים:  216
 הוצאה בעברית
 הוצאה:  2011
 סדרה
 ספר קודם:  נייט הגדול: משאיר את הכיתה מאחור
 הספר הבא:  נייט הגדול: עף על זה
 קישורים חיצוניים
 מסת"ב:  978-0-06-200932-6
 
נייט הגדול: מכה שנית (באנגלית: Big Nate: Strikes Again) הוא הספר השני בסדרת נייט הגדול, אשר נכתב ואויר על ידי לינקולן פירס.
תקציר עלילה

הספר מתחיל בכך שנייט, טדי ופרנסיס עומדים במסדרון מול לוח תמונות של כל התלמידים כתינוקות, לאחר שנייט חושב שהתמונה של ג'ינה היא התמונה של ג'ני, נוצרת אצלו מבוכה גדולה.
בפרק השני, גברת גודפרי נותנת לכיתה משימה בזוגות, שנבחרים בהגרלה. למרבה הצער של שניהם, נייט וג'ינה מוגרלים כבני הצוות אחד של השנייה וצריכים לשתף פעולה בעבודה על בן פרנקלין.
לאחר מכן, נייט מגלה שהוא נבחר להיות הקפטן לקבוצת הפומפונים באירוע ספורט שנקרא מסיב"ה, שמורכב מענפי ספורט מאולתרים. גם רנדי בטאנקורט נבחר להיות הקפטן בענף שונה ומתגרה בנייט על כך, שבתגובה לכך, "קובר" אותו בערמת החפצים בלוקר שלו.
בפרק ארבע, נייט מגלה שהוא לא הולך לשתף פעולה עם ג'ינה רק בתחום הלימודים, אלא גם בתחום הספורט, כשהוא מגלה שהיא תהיה חלק מקבוצת הפומפונים, לה הוא מחליט לקרוא "הכלבים הפסיכיים" לאחר שקיבל השראה משפיצי בפרק חמש. אך בפרק שש, נייט שוכח לומר את השם למאמן, אך ג'ינה לא. היא בוחרת את השם "החתלתולים החמודים" במקום.
הוא מתכנן פעולת נקם בג'ינה עקב כך, לשפוך עליה סלט ביצים מהקפטריה. הוא מצליח לשפוך, אך על ג'ני.
המשחק הראשון של "החתלתולים החמודים" נגד "הדבורים הקטלניות" נגמר רע עבור הקבוצה של נייט, כאשר הם מפסידים 9:8 במשחק הבייסבול, לאחר שנייט פספס את החבטה האחרונה שלו.
בפרק שמונה, ג'ינה, שהופיעה בביתו של נייט, ונייט עצמו, קובעים עסקה. שג'ינה תעשה בעצמה את העבודה על בן פרנקלין ללא הפרעות של נייט ובלי הקומיקס שצייר, והיא בתמורה לכך תצא מקבוצות "החתלתולים החמודים".
בפרק תשע, נייט מחליט שהעבודה שבזבז על זמן ציור הקומיקס שצייר במסגרת העבודה על בן פרנקלין לא יהיה לחינם, ומחליט לנסות למכור עותקים שלו, אך המנהל ניקולס מונע ממנו את זה לפני שמכר עותק אחד. בעוד שטדי ונייט סוחבים בחזרה את השולחן עליו נייט שם את הקומיקס, רנדי מתנגש בו ומאשים את נייט, אך המסקנה של גברת קלרק הייתה שנייט נתן לעצמו אגרוף בראש כדי להאשים את נייט.
לאחר מכן, זמן הגשת העבודה על בן פרנקלין הגיע עבור ג'ינה ונייט, אך גברת גודפרי אומרת שבגלל שהעבודה לא כללה ערכים חזותיים הם עלולים לקבל ציון נכשל, ברגע האחרון, נייט מוסר לה את הקומיקס שצייר, גברת גודפרי משבחת אותו על העבודה.
בינתיים, משחק האליפות של החתלתולים החמודים הגיע, והם מתמודדים נגד הקבוצה של רנדי, "ציפורי הטרף". במצב של 9:9, רנדי זוכה לנקמה שלו בכך שהוא בועט בנייט בדרך שנייט רץ לשמור על הבסיס. עקב כך, נייט לא יכול להמשיך לשחק וג'ינה מחליפה אותו. בחבטה האחרונה שלה, היא מצליחה להשיג "הום ראן" ובכך הקבוצה מנצחת את המשחק וזוכה בגביע.
דמויות

נייט רייט - ילד בן 11 והגיבור הראשי בספר. שותפה של ג'ינה לעבודה על בן פרנקלין וקפטן קבוצת החתלתולים החמודים.
ג'ינה המפיל טומס - בת כיתתו של נייט, ארתור וטדי. שותפה של נייט לעבודה על בן פרנקלין ובקבוצת החתלתולים החמודים.
רנדי בטאנקורט - יריבו של נייט, רב איתו לא מעט ומחפש לנקום בו על כך.
פרנסיס באטבי פופ - חברו הטוב ביותר של נייט, אינטליגנט, חובב קריאה ולמידה.
טדי אורטיז - חבר של נייט. בעל חוש הומור מפותח.
גברת גודפרי - מחנכת הכיתה של נייט והמורה השנואה עליו ביותר. נייט חושב שהיא מענישה אותו בכוונה ועושה הכל בשביל להכשיל אותו.
המנהל ניקולס - מנהל בית הספר ע"ש וושינגטון.
ארתור פשקוב - בן זוגה של ג'ני. נחשב למוצלח בכל תחום ואהוב על כולם, חוץ מנייט.
ג'ני ג'נקינס - בת זוגו של ארתור. נייט מאוהב בה ללא ידיעתה.
הערות שוליים

↑  בספר הראשון, נקרא "רנדי בטאנקור"
| נייט הגדול מאת לינקולן פירס |
| --- | --- | --- |
| ספרים | נייט הגדול: משאיר את הכיתה מאחור • נייט הגדול: מכה שנית • נייט הגדול: עף על זה • נייט הגדול: הולך על כל הקופה • נייט הגדול: יורד מהפסים • נייט הגדול: בפוקוס • נייט הגדול: עושה חיים • נייט הגדול: יוצא לדרך |  |
| קומיקס | נייט הגדול: מה כבר יכול לקרות? • נייט הגדול: על החיים ועל המוות • נייט הגדול משחק אותה |  |
קצינת פניות הציבור

|  פרטים |
| --- | --- |
 כינוי:  קפ"ץ
 מדינה:  ישראל ישראל
 שיוך:   צה"ל
 סוג:  גוף בירור
 בסיס האם:  הקריה
 אירועים ותאריכים
 תקופת הפעילות:  1976–הווה (כ־49 שנים)
 פיקוד
 יחידת אם:   אגף כוח האדם
 דרגת המפקד:    סגן-אלוף
 מפקד נוכחי:  סא"ל גל כהנר
 
מוקד קצינת פניות הציבור במלחמת חרבות ברזל
קצינת פניות הציבור (בראשי תיבות: קפ"ץ) הוא גוף בירור באגף כוח אדם (אכ"א) בצה"ל וכפוף ישירות לראש אכ"א שמטרתו לתת מענה לפניות חיילים, בני משפחותיהם והציבור בכל תחום ונושא הקשור לצה"ל. הגוף פועל משנת 1976, ובראשו עומדת קצינה בדרגת סגן-אלוף. שולה ליגום הקימה את המשרד בשנת 1977, ועמדה בראשו במשך קרוב ל-20 שנה.
כיום עומדת בראש קצינת פניות הציבור סא"ל גל כהנר.
משרד קצינת פניות הציבור מורכב משני תחומים עיקריים:
תחום החובה - עוסק בפניות חיילי החובה ובני משפחותיהם הנוגעות בשירותו הצבאי של החייל.
תחום האוכלוסיות - עוסק בפניות אזרחים, משרתי הקבע, חיילי מילואים וגופים חוץ צבאיים שונים אל צה"ל.
אל קצינת פניות הציבור רשאי לפנות כל אדם, בכל עניין שימצא לנכון וקשור בצה"ל. כל פנייה זכאית לקבלת התייחסות. קצינת פניות הציבור עוסקת גם בבקשות סיוע בפתרון בעיות המצריכות טיפול מיידי ובפניות על רקע מצוקה נפשית. לצורך כך קיים מוקד פניות מיוחד הפעיל 24 שעות ביממה.
כמו כן, אפשר לפנות למוסד קצינת פניות הציבור באמצעות מכתב, פקס, טלפון, והאינטרנט.
קצינות פניות הציבור

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופה |
| --- | --- |
שולה ליגום: 1977–?
דנה זרקו מודריק: 2015-2019
מיטל שכטר: ?–2023
גל כהנר: 2023–הווה
ראו גם

נציבות קבילות החיילים
ורד סוויד

ורד סוויד היא מנהלת בכירה בשירות הציבורי. עמדה בראש הרשות לקידום מעמד האישה במשרד ראש הממשלה, הובילה פרויקטים לפתרון מצוקת הדיור במסגרת מטה הדיור הלאומי במשרד האוצר.
שימשה כראש עיריית נתניה בפועל, וכיועצת ראש הממשלה לענייני חברה ורווחה. בתפקידה במשרד ראש הממשלה קידמה מדיניות חברתית ושיתופי פעולה עם המגזר השלישי. כיום עובדת במשרד המשפטים.
במהלך כהונתה כממונת גיוון במשרד המשפטים דורג משרד המשפטים במקום הראשון בגיוון תעסוקתי ובשוויון מגדרי בדירוג משרדי הממשלה.
ורד סויד נבחרה למנהלת מצטיינת במשרד המשפטים
הערות שוליים

↑  שביט בן-אריה, פועלות בסתר: הצצה קצרה לזהות הממונות על מעמד האישה ברשות המבצעת, באתר Shavit Consulting, Research and Content Managament
↑  עודד פאר, שמואל פרום ז"ל, באתר ראשונים
1 2  מיכל שוקרון, "החזון - שלא תהיה לי עבודה", באתר חברה טובה המדריך להתנדבות פנאי
↑  צבי זרחיה, ורד סויד: "פעול בכל האמצעים והכוח למנות יותר נשים למנכ"ליות", דמרקר
↑  https://www.gov.il/he/pages/govmes231114, משרד ראש הממשלה
↑  ורד סוויד "מנהיגות נשית", באתר Gilat Aviv ייצוג, תוכן והפקה
↑  דו"ח ועדת שטאובר 2014, באתר משרד ראש הממשלה, ‏2014
↑  "הממשלה אישרה: קידום נשים בשירות המדינה". ynet. 2014-06-08. נבדק ב-2016-12-03.
↑  משרד הבריאות, מועצה לאומית לבריאות האישה, באתר משרד הבריאות, ‏2021
↑  הלובי למלחמה באלימות מינית, הרצאה של ורד סוויד על מנהיגות נשים, באתר YouTube, ‏29/09/2020
↑  חיים שיף, דירות קטנות, התחדשות ושכירות: זו תכנית מגורי הקשישים, באתר ביזנעס אתר הכלכלה החרדי, ‏28.11.2021
↑  צוות מטה הדיור הלאומי, סיכום פעילות מטה הדיור הלאומי 2015 - 2020, באתר www.gov.il, ‏מאי 2020
שוחר

שוחר חיל התקשוב במסדר
שוחר חיל הלוגיסטיקה במסדר
שוחרת בכיתה י"א בתיכון של המכללה הטכנולוגית של חיל האוויר
שוֹחֵר הוא תלמיד בית ספר תיכון בעל ציביון צבאי, או נער לפני גיוס הלומד במסגרת קדם־צבאית (קד"צ) או טרום-צבאית (טר"צ). שוחרים עשויים להימצא תחת משמעת צבאית מלאה, הכוללת לבוש צבאי.
ישנם בארץ בתי ספר עם מסלול שוחרות, כמו הפנימייה הצבאית לפיקוד (ליד בית הספר הריאלי בחיפה והפנימייה הצבאית-תורנית לפיקוד "אור עציון" במרכז שפירא), המכללה הטכנולוגית של חיל האוויר (בחיפה ובבאר שבע), בית הספר הולץ, ישיבת בני עקיבא מירון, בית הספר לקציני ים עכו, אורט ימי אשדוד, בית הספר מבואות ים, מסלול שוחרות אגף התקשוב וההגנה בסב"ר ועוד. בחילות רבים בצה"ל ישנם קורסים המתקיימים במסגרת קדם־צבאית, שבמסגרתם לומדים שוחרים בוגרי תיכון המתגייסים לחיִל בתום הקורס. לדוגמה, קורס תכנות בבית הספר למקצועות המחשב, קד"ץ נהיגה ועוד.
בעבר התקיימו מסלולי שוחרות בבתי ספר: המכללה הטכנולוגית של חיל החימוש, הפנימייה הצבאית לפיקוד ליד גימנסיה הרצליה שנסגרו.
שוחרים עשויים לקבל דרגת רב"ט בסיום לימודיהם. משך השירות הנדרש משוחר לקבלת דרגת סמל קצר יותר מאשר זה של חייל רגיל. על פי רוב, שוחרים מוצבים בשירות הצבאי שלהם על פי המקצוע שרכשו במהלך לימודיהם, במסגרת הקורס הקדם־צבאי או התיכון, כגון טכנאי חשמל, מכונאות ואלקטרוניקה.
שוחר שנפגע תוך כדי ועקב שירות ונגרמה לו נכות עקב מחלה או חבלה, זכאי לתבוע את קצין התגמולים ולזכות בהכרה כנכה צה"ל.
תגים של מסלולי שוחרות שונים

תג שוחרי קד"צ של חיל הים
שוחרי המכללה הטכנולוגית של חיל האוויר
תג שוחרי קד"צ של חיל הלוגיסטיקה
שוחרי המכללה הטכנולוגית של חיל החימוש (סגורה)
שוחרי הפנימייה הצבאית לפיקוד (התג הישן, לא בשימוש)
תג הפנימייה הצבאית לפיקוד
כתפות על המקטורן, של השוחר בשנה השניה בפנימיה הטכנית של חיל הים
ראו גם

מכינה קדם-צבאית
צוער
קורס קדם-צבאי
הערות שוליים

↑  ע"נ (חיפה) 374/02 לירון עמר נ' משהב"ט - אגף השיקום - קצין תגמולים. ניתן ביום 22.11.2007.
| --- | --- |
בקרת זהויות :  GND: 4162971-1  NARA: 10642470
פרשת רות

| --- | --- |
כרזת הסרט
כרזת הסרט
 בימוי:  קרן אביטן
 הופק בידי:  רותם קסטלר, גליה עידן, רותי לוין, גלי מערבי
 תסריט:  ענבל דוד, קרן אביטן
 עריכה:  קרן מירון
 שחקנים ראשיים:  לוסי דובינצ'יק לירון לבו דני שטג
 מוזיקה:  יניב פרידל, למז לובס
 צילום:  יובל מימון
 מדינה:  ישראל ישראל
 הקרנת בכורה:  2008
 משך הקרנה:  55 דקות
 שפת הסרט:  עברית
 דף הסרט ב־IMDb
פרשת רות הוא סרט טלוויזיה ישראלי משנת 2008 בבימויה של קרן אביטן, עם לוסי דובינצ'ק, לירון לבו ודני שטג בתפקידים הראשיים.
התסריט נכתב בידי ענבל דוד וקרן אביטן והעלילה מתרחשת בתקופת פינוי יישובי גוש קטיף ובמרכזו נערה דתייה נלחמת על זכותה לחשוב לבד ולהיות בעלת דעה עצמאית בסביבה שהדעות בה אחידות ומוכתבות מלמעלה (ממנהיגי הגוש ומהקדוש ברוך הוא).
הסרט הוקרן בפסטיבלים רבים - פסטיבל הסרטים הבינלאומי חיפה, 2009; זוכה בפרס בפסטיבל Swansea Bay, אנגליה,2009; פסטיבל BYOFF, הודו, 2009; פסטבל ביג'ינג החדש, סין, 2009; פסטיבל הנשים הבינלאומי בבוסטון,
ארצות הברית,2009; פסטיבל ReelHeART הבינלאומי, טורונטו, קנדה, 2009; פסטיבל לקולנוע ישראלי במיאמי, ארצות הברית, 2009; פסטיבל שטרסבורג, צרפת, 2009; פסטיבל מרבייה (Marbella), ספרד, 2009.
בין השירים בפסקול מופיע "עד העונג הבא" של ענבל פרלמוטר.
הצילומים ערכו במושבים נתיב העשרה וכפר הנגיד.
תקציר העלילה

רות שיפמן (לוסי דובינצ'יק) היא נערה מתבגרת במושב גני טל בגוש קטיף. אביה אליהו (דני שטג) מתפרנס מחממה לגידול פרחים. רות מטפלת באחיה הקטן דניאל (נועם דובינצ'יק, אחיה הביולוגי של לוסי) לאחר שאמה ואחיה נרצחו בפיגוע טרור.
היישובים בגוש מתכוננים למחאות נגד הפינוי. חברותיה של רות, רננה (הילה מצקר) ושלומית (נגה דאנג'לי) תולות מודעות נגד הפינוי אבל רות אינה מצטרפת אליהן. היא בעלת דעה עצמאית המנוגדת לדעת הרוב שאין מפנים יישובים וש"יהודי לא מפנה יהודי". בכך היא נכנסת לעימות עם חברותיה ועם המחנכת (אלונה וינד רז). רננה היא מהפעילות נגד הפינוי ומתעמתת עם אחד החיילים שנמצא בטרמפיאדה.
במקום לתלות מודעות היא הולכת לשפת הים ופוגשת שם בארז (לירון לבו), עיתונאי שהגיע לפרסם כתבה על המצב בגוש לפני הפינוי. ארז מגיע לביתה כדי לראיין את אליהו שהוא מראשי המתנגדים. הוא פוגש שם את רות ואומר לה שהוא מתגורר בבית של זוג שעזב מרצון.
בלילה מגיעה רות לבית בו מתגורר ארז. הם מתחילים לפתח שיחה ומתברר לו שהיא נערה מיוחדת בעלת חשיבה עצמאית לחיים שקטים וללא מלחמות ולא מעניין אותה גורלו של הגוש. היא מוצאת במקום מחליקיים וארז מלמד אותה להחליק. הם מתקרבים זה לזה ואף מתנשקים.
ארז מפרסם את הכתבה בעיתון ואליהו מתעמת מילולית ופיזית עם רות. ברגע מסוים הוא לוקח מספריים וגוזז חלק משערותיה. היא בורחת מהבית, מחכה לטרמפ. אליהו מתרכך ומסיע אותה.
המחאות לא עוזרות, הגוש מתפנה.
צוות השחקנים

| שם השחקן/ית | שם הדמות | הערות |
| --- | --- | --- |
| לוסי דובינצ'יק | רות שיפמן |  |
| לירון לבו | ארז | עיתונאי |
| דני שטג | אליהו שיפמן |  |
|  הילה מצקר | רננה | תלמידה |
| נגה דאנג'לי | שלומית | תלמידה |
| אלונה וינד רז | אלונה | מחנכת |
| נעם דובינצ'יק | דניאל שיפמן |  |
רודי פייפר

| --- | --- |

 לידה:  17 באפריל 1954 ססקטון, קנדה
 פטירה:  31 ביולי 2015 (בגיל 61) הוליווד, ארצות הברית
 שם לידה:  Roderick George Toombs
 משקל:  105 ק"ג
 גובה:  1.83 מטר
 לאום:  קנדי
 קריירה מקצוענית:  1969–2011 (כ־42 שנים)
 
רודריק ג'ורג' "רודי" טומבס (באנגלית: Roderick George "Roddy" Toombs;‏ 17 באפריל 1954 – 31 ביולי 2015) היה מתאבק קנדי ושחקן, הידוע בשם הבמה "ראודי רודי פייפר". הוא זכור במיוחד בשל עבודתו ב-WWF (שמה הקודם של ה-WWE) וה-WCW בשנות ה-80 ושנות ה-90. בשנת 2005 נבחר להיכל התהילה של ה-WWE.